Колкото и лекота да придават счетоводните кантори на бизнеса, то понякога собственият счетоводен отдел се оказва по-разумният вариант. При компании с големи пазарни позиции и по-развита бизнес структура и дейност, счетоводната кантора отпада като основен вариант, освен ако не ѝ възложим ангажимента да се занимава изцяло и единствено с нашето счетоводство. Това, разбира се, не изключва варианта за колаборация между вътрешния счетоводен отдел и счетоводна кантора, която да подпомага неговата дейност с частични услуги.
Вътрешният счетоводен отдел позволява и своевременното изпълнение на някои по-спешни операции, докато счетоводната кантора не винаги би реагирала незабавно. Като част от едно цяло, назначените от нас счетоводители биха проявявали по-голяма лоялност към нас и дейността на компанията, което е друг важен аспект при управлението на бизнес. От друга страна, дългогодишното партньорство със счетоводна кантора също би обединило целите и идеалите на двете дружества, превръщайки екипа на счетоводната кантора в част от нашата компания.